Marikana: Minister gee glo opdrag om te skiet | Nuus24
Johannesburg – Die Marikana-kommissie van ondersoek het gehoor dat Susan Shabangu, minister van minerale hulpbronne, die polisie beveel het om stakende mynwerkers tydens die Lonmin-staking te skiet, berig die SABC.Brig. Zephania Mkwanazi, ’n opleidingsdeskundige in openbare orde-polisiëring, is deur adv. George Bizos ondervra.Mkhwanazi het egter gesê die polisie se doel is om polisiebeamptes te leer om gemeenskappe te beskerm en nie dood te skiet nie.Hy hou vol dat hy nie deel was van die polisie-ingryping op 16 Augustus nie en het herhaaldelik geweier om verskeie vrae van Bizos te beantwoord.Mkhwanazi het gesê hy wil nie aannames maak nie, maar het saam met Bizos gestem oor die stelling dat Shabangu se uitlating polisiebeamptes kon verwar.Volgens Bizos het die minister gesê sy soek nie 'n waarskuwingskoot nie en dat die polisie in Marikana nie bekommerd hoef te wees oor regulasies nie.Mkwanazi het gesê hy is nie bewus van dié stelling nie en hou vol dat "dood" en "skiet" nie in sy woordeskat is nie.Die ondersoek duur voort.– Lees meer hier– Volg Nuus24 op Twitter